Държавен вестник, бр. 49, 2023 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  49
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за задължаване на Министерския съвет да 
изготви доклад във връзка с изпълнението 
на Решение на Народното събрание за задъл-
жаване на Министерския съвет да промени 
Плана за възстановяване и устойчивост в 
част енергетика, прието на 12 януари 2023 г. 
(ДВ, бр. 6 от 2023 г.)
Народното събрание на основание чл. 86, 
ал. 1 от Конституцията на Република България 
Р Е Ш И :
1. Задължава Министерския съвет да из-
готви и представи в Народното събрание на 
Република България доклад за всички пла-
нирани, предприети и извършени действия 
по изпълнението на Решение на Народното 
събрание за задължаване на Министерския 
съвет да промени Плана за възстановяване 
и устойчивост в част енергетика, прието на 
12 януари 2023 г. (ДВ, бр. 6 от 2023 г.), който 
да включва информация относно:
– хронологично представяне на предпри-
етите стъпки от Министерския съвет чрез 
ресорните служебен заместник министър-
председател по управление на европейските 
средства и служебен министър на енерге-
тиката, в това число – срещи, разговори, 
предложения, планове, проекти и решения, 
свързани с преговорния процес, заедно с 
цялата съпътстваща документация към тях, 
за срока от 12 януари 2023 г. до изготвяне 
на доклада;
– цялата налична кореспонденция между 
Европейската комисия и Република Бълга-
рия, свързана с изпълнение на гореописаното 
Решение на Народното събрание, включващо 
всички съпътстващи позиции, отправени 
въпроси, дадени насоки и поставяни условия 
от 12 януари 2023 г. до изготвяне на доклада;
– всички изработени и/или в процес на 
изработка проекти заедно с цялата съпът-
стваща документация към тях, свързани с 
територията на комплекс „Марица-изток“, 
заложени като условие за предоговаряне на 
ПВУ, поставено от Европейската комисия, 
включващи ускорено внедряване на възобно-
вяеми енергийни източници;
– всички документи, изготвени и свър-
зани с евентуално изграждане на фото-
волтаични системи и/или индустриални 
паркове в имоти, собственост на „Мини 
Марица-изток“ – ЕАД, и които се използват 
за въгледобив, в това число – проекти на 
меморандуми за сътрудничество, изготве-
ни схеми и/или карти на разположение на 
площи, подходящи за реализация на ФЕЦ, 
или други инвестиционни намерения в 
земи, собственост на „Мини Марица-из-
ток“ – ЕАД; решения и/или проекти на ре-
шения на ресорните министерства, свързани 
с разпореждане на недвижими имоти и/
или изпълнение на задълженията на „Мини 
Марица-изток“ – ЕАД, по сключения 2005 г. 
концесионен договор;
– списък с наименованията на фирми, 
с които са осъществени срещи разговори 
във връзка с осъществяване на инвести-
ционни проекти за ускорено внедряване 
на възобновяеми енергийни източници на 
терени, находящи се в Източномаришкия 
басейн, както и резултатите от проведените 
разговори, в това число и сключени под 
каквато и да е форма договори или поети 
писмени ангажименти;
– всички изработени и предоставени на 
Европейската комисия проекти заедно с 
цялата съпътстваща документация, свързани 
с Плана REPowerEU.
2. Докладът да бъде изготвен и внесен в 
Народното събрание в срок до 15 работни 
дни от приемане на настоящото решение.
 Решението е прието от 49-ото Народно 
събрание на 2 юни 2023 г. и е подпечатано с 
официалния печат на Народното събрание.
Председател на Народното събрание:  
Росен Желязков
4444
ПРЕЗИДЕНТ  
НА РЕПУБЛИКАТА
УКАЗ № 65
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Румяна Генчева Бъчварова 
от длъжността извънреден и пълномощен по-
сланик на Република България в Държавата 
Израел. 
Изпълнението на указа възлагам на ми-
нистъра на външните работи.
Издаден в София на 31 май 2023 г.
Президент на Републиката: 
Румен Радев
Министър-председател: 
Гълъб Донев
Подпечатан с държавния печат.
4394